**МОДЕРНА СРПСКА ДРЖАВА**

**ПРВИ СРПСКИ УСТАНАК**

У 19. веку почиње да се ствара нова српска држава. Турска насиља над народом су се појачавала. Српски кнезови су покушали да организују побуну - **устанак**. Када су то Турци сазнали, убили су многе српске кнезове. Овај догађај се зове **сеча кнезова.**

 

Ђорђе Петровић – Карађорђе Први српски устанак

Најугледнији људи су се састали у **Орашцу**, на празник **Сретење, 15. фебруара 1804.** године. За **вођу** су изабрали **Ђорђа Петровића – Карађорђа.** Хајдуци су се придружили устаницима. **Најзначајније битке** у којима су Срби надјачали турску војску, биле су на **Ивановцу, Мишару и Делиграду.** Ослобођен је и Београд.

Помоћ устаницима пружао је и **Доситеј Обрадовић.** Уз помоћ Карађорђа на ослобођеним територијам је отварао школе. Један од његових ђака, био је и **Вук Караџић.**

Ипак, устаници нису успели да сачувају ослобођене територије. Турска је 1813. са три стране напала Србију и поново завладала. Карађорђе, Вук Караџић и многи други Срби су отишли у Аустрију како би се склонили од турске власт.

1. Када је подигнут Први српски устанак?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Ко је био вођа устанка?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Шта је **сеча кнезова**?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Где су се одиграле најзначајније битке?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ДРУГИ СРПСКИ УСТАНАК**

Након завршетка устанка, живот под влашћу осветољубивих Турака је поново био неподношљив. Велики порези, пљачке, мучења и убиства су били део свакодневног живота.

На скупу 23.априла 1815. године у Такову (близу Горњег Милановца) одлучено је да се подигне **нови устанак. Вођа** је био **Милош Обреновић.** Он је рекао**: „Ево мене, ето вас – рат Турцима!“** највеће битке вођене су на Љубићу и Дубљу.

 

Био је добар ратник, али и вешт преговарач. Успео је да обезбеди боље услове за народ. Срби су од 1830. године имали право да самостално управљају државом, да имају своје судије, да подижу школе и цркве. Србија је постала **кнежевина,** а Милош је добио титулу **кнеза. Престоница** је била у **Крагујевцу.**

1. Када и где је подигнут Други спрски устанак? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Ко је био вођа устанка?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Који град је био престоница Кнежевине Србије?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_